Bakeriet

Bakeriet (Munkegata nr. 2) ligger i Munkegata i Trondheim.

Bakeriet ble oppført i perioden 1808 – 1810 av general og arkitekt Nicolai Wilhelm Gedde. Det hadde en enkelt etasje, høyt valmtak og pusset mur.  Frem til 1870 huset det Militæret i Trondheims bakeri, med store bakerovner langs nordveggen. På nabotomta hadde de ekserserhuset, bygd like før, i 1805. Like efter, bygget de Munkegata nr. 6, det såkalte depothuset. Det var militær opptrapping og man styrket forsvaret.Ekserserhaven Munkegaten 2-4-6 fra forsvarsbygg.no, sist lest den 14. juli 2022.

Fra 1870 og omtrent tjue år frem i tid, ble bygget brukt som skomaker, skredderverksted og øvingslokale for garnisonsmusikken. I 1890 ble inngang flyttet til Bispegata og huset ble brukt som Kommandantkontor.  Hovedinngangen ble flyttet tilbake til Munkegata i 1925, da huset fikk nye og moderne kontor. Fra 1945 til 2002 hadde Distriktskommando Trøndelag hovedkontor i huset. 

Det ble fredet i 2004 og i 2005 overtok Statsbygg. I 2010-årene holdt Nasjonalt pilegrimssenter til i huset. 

Bygningen ble den 3. juni 2019 solgt fra Statsbygg til Rydning Holdning, et familiefirma ledet av Olve Rydning. Salget omfattet også naboeiendommene Munkegata nr. 4  og Munkegata nr. 6. Kjøpssummen var syv millioner over takst.Trondheims-investor vant budrunden for tre historiske eiendommer i Midtbyen i adressa.no, 6. mai 2019.  Leietaker i 2022 opplyses av eier å være Trondheim kommune og Olavsfestdagene.Munkegata 2, Rydning holding, sist lest den 14. juli 2022.

Referanser

Kategori:Munkegata
Kategori:Byggverk i Trondheim
Kategori:Nicolai Wilhelm Gedde
Kategori:Fredete byggverk i Trøndelag
Kategori:Militære installasjoner i Trondheim
Kategori:Byggverk fullført i 1810
Kategori:Norske bakerier